AUTORS

Josep M. Aguirre i Font: professor associat de dret administratiu de la Universitat de Girona i advocat. El 2013 obtingué el títol de doctor, amb la menció cum laude, per la seva la tesi titulada «El règim jurídic del litoral català». És membre del projecte d’investigació «Urbanismo sostenible y cambio climático» (DER2011-28408) dirigit pel Dr. Joan M. Trayter i Jiménez. Ha estat assessor jurídic a la Diputació de Girona (2007-2011) i membre de la Comissió Mixta de Transferències Estat-Generalitat (2009-2011). Ha publicat diversos treballs sobre l’urbanisme i l’ordenació del litoral entre els quals L’ordenació del litoral català: els plans director urbanístics del sistema costaner (Atelier, 2007).

Ana Carmona Contreras: professora titular de dret constitucional de la Universitat de Sevilla. Acreditada com a catedràtica. Premi extraordinari de doctorat de l’esmentada Universitat, especialitat dret públic (curs 1995/1996). Ha realitzat estades d’investigació a les Universitats de Pisa, Florència, La Plata, així com en l’Institute for Studies on Federalism and Regionalism de la European Academy (EURAC) de Bolzano. Les seves línies d’investigació preferent s’orienten cap a l’estudi de les fonts del dret, la participació regional en assumptes europeus, la col·laboració entre CCAA en l’Estat autonòmic i els drets fonamentals. És autora de diverses monografies entre les quals destaca La configuración constitucional del decreto-ley (CEPC, 1997), així com d’articles en revistes especialitzades d’àmbit nacional i internacional.

José M. Gimeno Feliu: catedràtic de dret administratiu de la Universitat de Saragossa. President del Tribunal Administratiu de Contractes Públics d’Aragó. Autor de nou monografies i de 80 publicacions en llibres col·lectius i en revistes especialitzades de la disciplina. Entre els seus treballs relacionats amb la contractació pública es pot esmentar: Las reformas legales de la Ley 30/2007, de Contratos del Sector Público. Alcance y efectos prácticos (Civitas, 2011); Observatorio de los contratos públicos 2010 (Dir., Civitas, 2011); Observatorio de los contratos públicos 2011 (Dir., Civitas, 2012) i Observatorio de lo contratos públicos 2012 (Dir., Aranzadi, 2013). Com a resultat del Projecte MICIN és director de l’Observatorio de Contratación Pública (www.obcp.es) que funciona des d’octubre de 2011 i té la seva seu a la Facultat de Dret de la Universitat de Saragossa.

Iñaki Lasagabaster Herrarte: catedràtic de dret administratiu de la Universitat del País Basc / Euskal Herriko Unibertsitatea. És autor de «Deporte, relaciones internacionales y Comunidades Autónomas: un análisis al hilo de la reciente jurisprudencia constitucional», Revista d’Estudis Autonòmics i Federals (2013); «La Ley Orgánica y los Estatutos de Autonomía en la delimitación, creación y supresión de las provincias», Revista de Administración Pública (2013); Derecho ambiental. Parte General y Parte Especial (4 volums, 2010); El Convenio Europeo de Derechos Humanos. Comentario sistemático (2a edic. 2009); Las Fuentes del Derecho (2007).

José Luis Martínez-Alonso Camps: llicenciat en dret per la Universitat de Barcelona i en ciències polítiques i sociologia per la UNED. Director de Serveis de Secretaria de la Diputació de Barcelona i professor associat de ciència política en el departament de dret constitucional i ciència política de la Universitat de Barcelona. Les seves línies d’investigació se centren, bàsicament, en l’estudi del subsistema local, la prestació dels serveis públics, les organitzacions públiques i les relacions intergovernamentals; temes sobre els quals ha publicat monografies i diversos articles.

Giuseppe Martinico: investigador García Pelayo en el Centro de Estudios Políticos y Constitucionales (CEPC) de Madrid i Ricercatore (en excedència) a l’Scuola Superiore S. Anna, Pisa. Anteriorment va ser Max Weber Fellow a l’Institut Universitari Europeu de Florència. És doctor en dret per l’Scuola Superiore Sant’Anna, Pisa, Itàlia, on també va ser investigador postdoctoral. A Pisa també és editor de la revista Stals. Ha estat investigador visitant a la Universitat de Barcelona, Universitat de Mont-real, Universitat de Ginebra, el Kings College de Londres, i l’Institut de Dret Comparat i Transnacional de la Universitat de Tilburg (TICOM). És Investigador del Centre d’Estudis sobre Federalisme, Torí i membre del consell editorial dePerspectives on Federalism. És autor entre altres de les monografies The Tangled Complexity of the EU Constitutional Process (Routledge, 2012) i L’integrazione Silente (Jovene Ed., 2009).

José Andrés Rozas Valdés: llicenciat i doctor en dret per la Universitat Complutense. És professor titular de dret financer i tributari a la Universitat de Barcelona i catedràtic acreditat. La seva formació com a comparatista s’ha centrat en els ordenaments jurídics d’Itàlia i EUA, països en els quals ha realitzat diverses estades d’investigació. És catedràtic, en excedència, de l’Universitat Abat Oliba CEU, d’on va ser vicerector i degà de la Facultat de Ciències Socials (2006/2011). Les seves línies d’investigació preferents s’han encaminat cap a la fiscalitat del medi ambient, l’assignació de competències tributàries en estats compostos, i els drets del contribuent, de les quals han sorgit quatre monografies, més de cien publicacions en revistes espanyoles i estrangeres, i una trentena de participacions en obres col·lectives.

Anna Margherita Russo: investigadora García Pelayo en el Centro de Estudios Políticos y Constitucionales (CEPC) de Madrid. Anteriorment ha estat investigadora postdoctoral en el Departament de Dret Constitucional de la Universitat Pompeu Fabra amb una beca de l’Institut d’Estudis Autonòmics. Va ser també investigadora postdoctoral en el Departament de Ciències Jurídiques de la Universitat de Calàbria on va obtenir el títol de doctora en Dret Públic Comparat. Una de les seves principals línies d’investigació és el pluralisme territorial en el marc jurídic europeu i, recentment, el pluralisme jurídic en alguns estats de la regió llatinoamericana (és membre del projecte d’investigació «Jurisdiction and Pluralisms»). És autora de la monografia: Pluralismo territoriale e integrazione europea: asimmetria e relazionalità nello Stato autonomico spagnolo. Profili comparati (Belgio e Italia) (Napoli: Editoriale Scientifica, 2010) i de diferents articles publicats en italià, espanyol i anglès.

Paz Andrés Sáenz de Santa María: catedràtica de dret internacional públic i relacions internacionals a la Universitat d’Oviedo des de 1988. És autora de nombroses publicacions en l’àmbit del dret de la Unió Europea, en el qual estudia en particular el sistema institucional i l’ordenació jurídica, i també en el del dret internacional públic, en el qual s’ocupa, entre altres sectors, de l’arranjament pacífic de controvèrsies i el manteniment de la pau i la seguretat internacionals. Ha estat directora de la Revista Española de Derecho Internacional (2001-2009). Pertany al Consell Assessor del Spanish Yearbook of International Law. També ha estat membre de diversos òrgans d’avaluació de l’activitat acadèmica a nivell estatal i autonòmic; en l’actualitat, és la coordinadora de l’equip de dret en l’ANEP. Pertany al Consell Científic del Reial Institut Elcano. Ha estat jutge ad hoc del Tribunal Europeu de Drets Humans, a proposta del Govern d’Espanya (maig 2010-juny 2012).